Klints Īstvuds

Klints Īstvuds (; dzimis  Sanfrancisko, Kalifornijā, ASV) ir amerikāņu kinoaktieris, kinorežisors, producents un komponists. 10 reizes izvirzīts apbalvošanai ar Amerikas Kinoakadēmijas balvu, no kurām četras reizes to ieguvis — divreiz kā labākais režisors un divreiz kā labākās filmas producents — par filmām "Nepiedots" (1992) un "Miljons dolāru mazulīte" (2004). Ieguvis arī Zelta globusa balvu par šīm divām filmām, kā arī par filmu "Putns" (Bird, 1988). Īstvuds 2000. gadā saņēmis Venēcijas kinofestivāla balvu par mūža ieguldījumu.

 Aktiera karjera 
Īstvuds uzsāka savu aktiera karjeru 1954. gadā. Sākumā viņa lomas bija nelielas, bet pēc dažiem gadiem viņš saņēma lomu TV vesterna seriālā Rawhide (1959–1965), kas veicināja aktiera karjeru. Īstvuds kļuva starptautiski pazīstams ar savām lomām Serdžo Leones "itāļu vesternu" triloģijā Trilogia del dollaro: Par sauju dolāru" (1964), "Par dažiem liekiem dolāriem" (For a Few Dollars More, 1965) un "Labais, ļaunais un neglītais" (1966). 70. un 80. gados Īstvuda popularitāti vēl vairāk palielināja galvenā loma filmā "Netīrais Harijs" (1971) un četros tā turpinājumos, kuros viņš attēloja antivaroni, policistu "Netīro Hariju". Īstvuds attēlojis lomas arī tādās pazīstamās filmās kā "Bēgšana no Alkatrazas" (Escape from Alcatraz, 1979), "Gaišais jātnieks" (Pale Rider, 1985), Heartbreak Ridge (1986), "Nepiedots" (1992), "Medisonas apgabala tilti" (1995), "Absolūtā vara" (Absolute Power, 1997), "Miljons dolāru mazulīte" (2004), Gran Torino (2008), "Problēmas ar metienu" (2012). Par lomām filmās "Nepiedots" un "Miljons dolāru mazulīte" nominēts Amerikas Kinoakadēmijas balvai kā labākais aktieris.

 Režisors un producents 
Sākot ar 70. gadiem, Īstvuds darbojas arī kā filmu režisors un producents. Pirmā viņa režisētā filma bija "Nospēlē man dziesmu" (1971), kurā viņš tēloja galveno lomu. Īstvuds bieži apvieno savu režisora darbu ar tēlošanu savās filmās. Viņš tēlojis ne mazāk kā divdesmit piecās no savām režisētajām filmām.

Lielākos panākumus guvušas Īstvuda filmas "Nepiedots" (1992) un "Miljons dolāru mazulīte" (2004), katra ieguva pa četrām Amerikas Kinoakadēmijas balvām (no 9 nominācijām filmai "Nepiedots" un no 7 nominācijām filmai "Miljons dolāru mazulīte"). Īstvuda filma "Noslēpumu upe" (2003) ieguva sešas nominācijas Amerikas Kinoakadēmijas balvām, no kurām divās kategorijās balvas saņēma Šons Penns kā labākais aktieris un Tims Robinss kā labākais otrā plāna aktieris. Īstvuda režisētā filma "Vēstules no Ivodzimas" (Letters from Iwo Jima, 2006) saņēma 4 nominācijas (no tām ieguva vienu balvu par skaņu montāžu), filma "Samainītais" (2008) — 3 nominācijas, filma "Nepakļaujamais" (Invictus, 2009) — divas nominācijas, filma "Amerikāņu snaiperis" (2014) — sešas nominācijas.

 Filmogrāfija 
GadsNosaukumsRežisorsProducentsAktieris1955Revenge of the CreatureFrancis in the NavyLady Godiva of CoventryTarantula!1956Never Say GoodbyeStar in the DustAway All BoatsThe First Traveling Saleslady1957Escapade in Japan1958Lafayette EscadrilleAmbush at Cimarron Pass1964"Par sauju dolāru"1965"Par dažiem liekiem dolāriem" (For a Few Dollars More)1966"Labais, ļaunais un neglītais"1967"Raganas" (Le streghe)1968Hang 'Em High"Kūgana maldi" (Coogan's Bluff)"Kur ērgļi dzīvo" (Where Eagles Dare)1969Paint Your Wagon1970"Divi mūļi māsai Sārai" (Two Mules for Sister Sara)Kelly's Heroes1971The Beguiled"Nospēlē man dziesmu""Netīrais Harijs"1972Joe Kidd1973"Augstieņu ceļinieks" (High Plains Drifter)BreezyMagnum Force1974Thunderbolt and Lightfoot1975"Aigera smaile" (The Eiger Sanction)1976The Outlaw Josey WalesThe Enforcer1977The Gauntlet1978Every Which Way but Loose1979"Bēgšana no Alkatrazas" (Escape from Alcatraz)1980Bronco BillyAny Which Way You Can1982FirefoxHonkytonk Man1983"Pēkšņs trieciens" (Sudden Impact)1984TightropeCity Heat1985"Gaišais jātnieks" (Pale Rider)1986Heartbreak Ridge1988"Spēle ar nāvi""Putns" (Bird)Thelonious Monk: Straight, No Chaser1989"Rozā kadiljaks"1990"Baltais mednieks, melnā sirds" (White Hunter Black Heart)"Jauniņais" (The Rookie)1992"Nepiedots"1993"Uguns līnijā" (In the Line of Fire)"Ideālā pasaule" (A Perfect World)1995"Kaspers""Medisonas apgabala tilti"The Stars Fell on Henrietta1997"Absolūtā vara" (Absolute Power)Midnight in the Garden of Good and Evil1999"Patiesais noziegums" (True Crime)2000"Kosmosa kovboji" (Space Cowboys)2003"Noslēpumu upe"2004"Miljons dolāru mazulīte"2006"Mūsu tēvu karogi" (Flags of Our Fathers)"Vēstules no Ivodzimas" (Letters from Iwo Jima)2008"Samainītais"Gran Torino2009"Nepakļaujamais" (Invictus)2010"Pēcsajūta"Dave Brubeck: In His Own Sweet Way2011Kurosawa's Way"Dž. Edgars"2012"Problēmas ar metienu"2014Jersey Boys"Amerikāņu snaiperis"2016"Brīnumainā izglābšanās Hudzonā"2017Indian HorseSad Hill Unearthed2018The 15:17 to Paris"Narkokurjers"2019"Ričards Džūels"2022"Raudu mačo" (Cry Macho)2024Juror No. 2

 Atsauces 

 Ārējās saites 

Kategorija:1930. gadā dzimušie
Kategorija:Amerikāņu kinoaktieri
Kategorija:Amerikāņu kinorežisori
Kategorija:ASV kinoproducenti
Kategorija:Amerikāņu komponisti
Kategorija:Kinoakadēmijas balvas ieguvēji režisori
Kategorija:Kinoakadēmijas balvas ieguvēji producenti
Kategorija:Zelta globusa balvas ieguvēji
Kategorija:Cēzara balvas ieguvēji